ইউসুফ হোসেন হুমায়ুন

ইউসুফ হোসেন হুমায়ুন (জন্ম ১৪ নভেম্বর ১৯৩৬) একজন বাংলাদেশী রাজনীতিবিদ ও আইনজীবী। তিনি বর্তমানে বাংলাদেশ বার কাউন্সিলের নির্বাচিত ভাইস চেয়ারম্যান। তিনি বাংলাদেশ সুপ্রিম কোর্ট আইনজীবী সমিতির সাবেক সভাপতি ছিলেন। বাংলাদেশের স্থপতি বঙ্গবন্ধু শেখ মুজিবুর রহমানের ঘনিষ্ঠ সহচর ছিলেন। বর্তমানে বাংলাদেশ আওয়ামী লীগের উপদেষ্টা পরিষদের সদস্য। ইউসুফ হোসেন হুমায়ুন ছাত্রনেতা হিসেবে বাংলাদেশের স্বাধীনতা যুদ্ধে বরিশাল ও ঢাকার বিভিন্ন রণাঙ্গনে থেকে নেতৃত্ব দিয়েছেন। বঙ্গবন্ধুর সান্নিধ্য পেয়ে ১৯৭১ সালে তরুণ আইনজীবী হিসেবে স্বাধীনতার চেতনায় উদ্বুদ্ধ হন এবং বরিশালের বিভিন্ন গ্রামে–গঞ্জে জনমত গড়ে তুলেন এবং বাঙ্গালির মাঝে স্বাধীনতার চেতনা ছড়িয়ে দিতে কাজ করেন। হুমায়ুন ছাত্রজীবনে ঢাকা বিশ্ববিদ্যালয় ছাত্রলীগের সাধারণ সম্পাদক হিসেবে দায়িত্ব পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-৪ আসন থেকে সংসদ সদস্য নির্বাচিত হন। ২০০৮ সালে বাংলাদেশের সাধারণ নির্বাচনে জাতীয় সংসদের ভোলা-১ আসন থেকে নৌকা প্রতীকের প্রার্থী হন। ওই নির্বাচনে তাকে হারিয়ে ৪ দলীয় জোটের প্রার্থী বাংলাদেশ জাতীয় পার্টি (বিজেপি)-র আন্দালিব রহমান পার্থ বিজয়ী হন। ২০১৮ সালের ৭ জুলাই থেকে তিনি বাংলাদেশ সুপ্রিম কোর্ট বার কাউন্সিলের ভাইস চেয়ারম্যান হিসেবে দায়িত্ব পালন করছেন। বর্তমানে তিনি আওয়ামী লীগের উপদেষ্টা পরিষদের সদস্য ও বঙ্গবন্ধু আওয়ামী আইনজীবী পরিষদের আহবায়ক। এর আগে তিনি বাংলাদেশ সুপ্রিম কোর্ট আইনজীবী সমিতির সভাপতির দায়িত্ব পালন করেন। তিনি দৈনিক প্রথম আলোর মত-দ্বিম বিভাগে কলাম লিখতেন। হুমায়ুন ১৯৩৬ সালের ১৪ নভেম্বর বাংলাদেশের ভোলা জেলার সদর উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে আইন বিষয়ে মাস্টার্স পাস করেন। তার কন্যা শম্পা বর্তমানে আমেরিকায় বসবাস করেন এবং ছেলে আফতাব ইউসুফ রাজ ঢাকার স্কয়ার হাসপাতালের একজন শিশুরোগ বিশেষজ্ঞ। Council, Bangladesh Bar। "Members of the Council – Bangladesh Bar Council" (ইংরেজি ভাষায়)। সংগ্রহের তারিখ ২০১৯-১১-১৩।  "জন্মদিনে সহকর্মীদের ভালোবাসায় সিক্ত ইউসুফ হোসেন হুমায়ুন"। জাগো নিউজ। ১৫ নভেম্বর ২০১৮। সংগ্রহের তারিখ ১৩ নভেম্বর ২০১৯।  "Adv Yusuf Hossain Humayun was accorded"। www.observerbd.com। ২০২২-০৮-১৮ তারিখে মূল থেকে আর্কাইভ করা। সংগ্রহের তারিখ ২০১৯-১১-১৩।  "'Certain observations should be expunged to avoid politicisation'"। Prothom Alo (ইংরেজি ভাষায়)। সংগ্রহের তারিখ ২০১৯-১১-১৩।  "Maasranga TV | জ্যেষ্ঠ আইনজীবী, মুক্তিযুদ্ধের সংগঠকঅ্যাডভোকেট ইউসুফ হোসেন হুমায়ুন" (ইংরেজি ভাষায়)। সংগ্রহের তারিখ ২০১৯-১১-১৩। [স্থায়ীভাবে অকার্যকর সংযোগ] "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Bhola constituencies: AL looks to continue dominance"। Dhaka Tribune। ২০১৮-১১-১৭। সংগ্রহের তারিখ ২০১৯-১১-১৩।  Correspondent, Staff; bdnews24.com। "Bangladesh Bar council election to elect new leadership"। bdnews24.com। সংগ্রহের তারিখ ২০১৯-১১-১৩।  Nation, The New। "Awami League Advisory Council Member Advocate Yusuf Hossain"। The New Nation (ইংরেজি ভাষায়)। ২০১৯-১১-১৫ তারিখে মূল থেকে আর্কাইভ করা। সংগ্রহের তারিখ ২০১৯-১১-১৩।  "Pro-AL lawyers win eight out of 14 posts"। The Daily Star (ইংরেজি ভাষায়)। ২০১৬-০৩-২৬। সংগ্রহের তারিখ ২০১৯-১১-১৩।  Dhakatimes24.com। "বার কাউন্সিলের ভাইস চেয়ারম্যান ইউসুফ হোসেন হুমায়ুন"। Dhakatimes News। সংগ্রহের তারিখ ২০১৯-১১-১৩।  "বার কাউন্সিলের নতুন ভাইস চেয়ারম্যান ইউসুফ হোসেন হুমায়ুন | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০১৯-১১-১৩।  "ইউসুফ হোসেন হুমায়ুন - বিষয়"। প্রথম আলো। সংগ্রহের তারিখ ২০১৯-১১-১৩।  "ইউসুফ হোসেন হুমায়ুন হচ্ছেন বার কাউন্সিলের ভাইস চেয়ারম্যান | Barisaltribune.com"। বরিশালট্রিবিউন.কম ।। (ইংরেজি ভাষায়)। ২০১৮-০৭-০৬। সংগ্রহের তারিখ ২০১৯-১১-১৩। [স্থায়ীভাবে অকার্যকর সংযোগ]